Mini schuel isch au scho wieder färtig und ich bin is volunteer huus zoge i observatory. Isch au i dä nächi vo dä stadt aber nüm ganz so näch wie gastfamilie. Teile mis zimmer mit ere schwiizerin und ere holländerin. Aber das isch nöd so schlimm, da mer eh nur am abig im zimmer isch u suscht dä ganz tag unterwägs. Am mäntig fangt mis volunteriat a. bin scho gspanne druf wies isch mit dä kinde u allem. I schaffe ez am morge mit dä chline kinde u am abig  mit dä grosse. da di grosse am morge i dä schuel sind het i suscht nüt z'tue gah u i hets chli schad gfunde wän ich dä ganz morge nur dihei gocket weri.